open-index/open-wikipedia-markdown huggingface dataset:
Kristadelfiáni

thumb|200px|Christadelphian Hall, Bath, England
**Kristadelfiáni** alebo **Bratia v Kristovi** je kresťanské hnutie založené v polovici 19. storočia v Spojených štátoch. Počet ich stúpencov sa odhaduje na 50 000 v 120 krajinách sveta.

Kristadelfiánov založil v roku 1848 anglický lekár John Thomas v Richmonde v štáte Virgínia. Počas návštevy Anglicka v roku 1849 vydal svoje hlavné dielo Nádej Izraela (v orig. Elpis Israel). Nezastával žiadnu formálnu pozíciu v nejakej cirkvi – jeho vplyv bol len prostredníctvom svojho písania. Ďalším výrazným spisovateľ bol škótsky novinár Robert Roberts. Jeho kniha Kresťanstvo na scestie patrí rovnako ako Thomasova kniha k hlavným textom cirkvi. Od čias svojho založenia získali veľa stúpencov najmä v Amerike a Spojenom kráľovstve. Okrem týchto dvoch kníh publikovali ďalší členovia veľa iných kníh, brožúr i časopisov. Thomas aj Roberts sú považovaní za zdatných interpretov – nie za prorokov.

Kristadelfiáni našli jadro svojho učenia už v 16. storočia, rovnako ako sociniáni, v Poľsku.

## Citácie a referencie


## Externé odkazy
Kristadelfiáni v Prahe
Základy Biblie

Kategória:Náboženské smery
Kategória:Unitárstvo
Nard pravý

**Nard pravý** alebo **nardovník jatamanský** (ľudovo **himalájska valeriána, indiánska valeriána**; lat. *Nardostachys jatamansi* alebo *Nardostachys grandiflora*) je ázijská liečivá rastlina z čeľade zemolezovité.

## Iné projekty

## Referencie

Kategória:Zemolezovité
Kategória:Kriticky ohrozené druhy
Horská chata (rozlišovacia stránka)

**Horská chata** môže byť:
* budova určená pre potreby turistického ruchu, pozri Horská chata
* slovenská hudobná skupina, pozri Horská Chata
István Kiszely

**István Kiszely** môže byť:

* maďarský biológ, antropológ a univerzitný profesor (1932 – 2012), pozri István Kiszely (vedec)
* maďarský futbalista (1914 – 1993), pozri István Kiszely (futbalista)
 

Kiszely, István
Did It Again (pieseň Shakiry)

**„Did It Again“** je druhý singel kolumbijskej speváčky Shakiry z albumu *[[She Wolf]]*. Oficiálne vyšiel 16. oktobra 2009. Pieseň má aj španielsku verziu s názvom „Lo Hecho Está Hecho“. 

## Videoklip
Video režírovala Sophie Mullerová . Natáčalo sa 17. a 18. septembra 2009 v Los Angeles. Video oficiálne vyšlo 30. októbra 2009. Na začiatku videa je Shakira v saune so svojimi priateľkami. Vo videu predvádza Shakira posteľnú gymnastiku s mladým mužom. Vystupujú v ňom tiež Korejské ženy , ktoré bijú na bubny. Na koniec videa Shakira tancuje v hale , osvetlenej lúčmi svetla. V zremixovanej verzii so spevákom Kid Cudom vystupuje Kid v rovnakej hale ako Shakira.

## Umiestnenie v hitparádach
Pieseň sa dostala až na vrchol U.S. Billboard Latin Pop Songs a U.S. Billboard Dance/Club Play Songs. Po tom čo Shakira odspievala pieseň v sútaži "X Factor" sa v Oficialnej Britskej Hitparade vyšplhala z 135. miesta až na 26. miesto. 

## Kritika
Kritici označili túto skladbu ako briliantovú, teda oveľa lepšiu ako skladbu „She Wolf“. 

## Propagácia
Shakira odspievala túto pieseň aj MTV European Music Awards 5.Novembra 2009 v Berlíne a tiež v Britskej súťaži talentov "X Factor".

Kategória:Piesne Shakiry
Drienovská jaskyňa

**Drienovská jaskyňa** je výverová riečna jaskyňa, ktorá sa nachádza v Jasovskej planiny Národného parku Slovenský kras v katastrálnom území obce Drienovec v okrese Košice - okolie v Košickom kraji. Južne od jaskyne sa nachádzajú Drienovské kúpele.

V roku 1995 bola spolu s ďalšími jaskyňami zapísaná na zoznam Svetového dedičstva UNESCO pod spoločným názvom jaskyne Slovenského krasu a Aggteleckého krasu. Od roku 1996 je národnou prírodnou pamiatkou.

Dĺžka jaskyne je  a výškový rozdiel predstavuje . Jaskyňa bola vytvorená v druhohorných strednotriasových vápencoch silického príkrovu. Výzdobu tvoria unikátne monokryštály kalcitu a kôry kryštalického sadrovca. Tok v jaskyni vytvára podzemné jazerá a malé vodopády.

S Jasovskou jaskyňou tvorí vo východnej časti Slovenského krasu komplexné zimovisko netopierov. Zistilo sa až 13 druhov. Najčastejšie sa vyskytuje podkovár južný (*Rhinolophus euryale*), podkovár veľký (*Rhinolophus ferrumequinum*), netopier obyčajný (*Myotis myotis*) a večernica malá (*Pipistrellus pipistrellus*). Údajne bola jaskyňa objavená v druhej polovici 19. storočia. Ďalší výskum prebiehal v osemdesiatych rokoch 20. storočia. Našli sa aj archeologické nálezy bukovohorskej a pilinskej kultúry.

## Externé odkazy
* Poloha na turistickej mape

## Zdroje
* 
*Drienovská jaskyňa - Správa slovenských jaskýň
*Pozrite si unikátnu Drienovskú jaskyňu - Korzár Košice

Kategória:Národné prírodné pamiatky v Košickom kraji
Kategória:Chránené územia Národného parku Slovenský kras
Kategória:Jaskyne na Slovensku
Kategória:Lokality Svetového dedičstva na Slovensku
Kategória:Jasovská planina
Kategória:Chránené územia v okrese Košice-okolie
Kategória:Drienovec
Did It Again

**Did It Again** môže byť:

* Did It Again (pieseň Kylie Minogue), singel z roku 1997
* Did It Again (pieseň Shakiry), singel z roku 2009

## Pozri aj
* Oops!... I Did It Again 

Oops I did it Again-Britney Spears r.2000
Javorina (sedlo)

**Javorina** () je horské sedlo v hlavnom hrebeni Lúčanskej Malej Fatry. V blízkosti stojí pamätník, pripomínajúci tuhé boje v okolí počas SNP. Je dôležitou križovatkou turistických chodníkov a lokalitou prechádza Medzinárodná diaľková turistická trasa E3.

## Poloha
Sedlo sa nachádza v centrálnej časti Malej Fatry, v geomorfologickom podcelku Lúčanská Malá Fatra a jej časti Lúčanské Veterné hole. Nevýrazné sedlo oddeľuje severne situovaný Polom () a južne ležiacu Rázsošnú (), cez ktorú pokračuje hlavný hrebeň na Krížavu. Krátkou odbočkou sa dá z rázcestia v sedle dostať k pamätníku na vrchu Polom (), odkiaľ sú výhľady na západ až severovýchod.

Územie patrí do Žilinského kraja, okresu Žilina a sedlom vedie hranica katastrálnych území obcí Stráňavy a Strečno. Západne sa zvažujúce časti odvodňuje Stráňavský potok, voda z východných svahov odteká potokom Javorina do rieky Váh.

## Prístup
* po  červenej turistickej značke (Medzinárodná diaľková turistická trasa E3): 
** od severu zo Strečna cez sedlo Rakytie
** od juhu z Minčola cez Malý Minčol a Rázsošnú
* po  zelenej turistickej značke:
** od severozápadu z Trnového cez rázc. Stráňavy, horáreň a Stráňavskú dolinu 
** od juhovýchodu z Vrútok cez Saračníky
* po  modrej turistickej značke zo Sedla pod Kojšovou
* lesnou cestou zo Stráňav (vhodnou pre horskú cyklistiku)

## Referencie

## Pozri aj
* Malá Fatra
* Lúčanská Fatra

## Iné projekty

## Externé odkazy
* Poloha na turistickej mape

Kategória:Sedlá v Lúčanskej Fatre
Kategória:Sedlá Malej Fatry
Kategória:Stráňavy
Kategória:Strečno (obec)
Kategória:Geografia okresu Žilina
Ejina

**Ejina** (menej presne *Egina*, transliterácia *Aigina*) resp. v staroveku **Aigina** resp. lat. **Aegina** môže byť:
* grécky ostrov, pozri Ejina (ostrov)
* mesto na tomto ostrove, pozri Ejina (mesto)

**Aigina** resp. lat. **Aegina** je nymfa v gréckej mytológii, pozri Aigina (nymfa)

**Aegina** je planétka, pozri 91 Aegina
Eagle Medallion

right|thumb|Eagle Medallion

**Eagle Medallion** alebo **Renault Medallion** bola severoamerická rebadžovaná a upravená verzia francúzskeho osobného automobilu Renault 21. Obe autá boli založené na rovnakej platforme, odlišovali sa vo vlastnostiach, hnacími jednotkami, čelným dizajnom a kozmetickými úpravami. Po tom, ako bol model uvedený v Severnej Amerike, Renault predal svoj americký podnik spoločnosti Chrysler.

## Zdroj

Medallion
Kategória:Automobily strednej triedy
Kategória:Automobily Eagle
Cubicon

náhľad|Cubicon

**Cubicon** je polyfunkčný komplex v Bratislave v katastrálnom území mestskej časti Karlova Ves v okrese Bratislava IV, v Mlynskej doline.

Ukončenie stavby bolo v roku 2009. Skladá sa z dvoch častí – obchodné centrum a obytná časť s 375 bytmi.

Súčasťou komplexu Cubicon je podzemná garáž s približne 290 parkovacími miestami a vonkajšie parkovisko s 250 státiami.

Nákupná galéria má rozlohu , z toho  obchodných plôch,  určených pre stravovanie,  pre administratívu a  pre šport, fitnes a oddych. Podzemné garáže majú .

## Dopravné spojenie

## Referencie

## Iné projekty

## Externé odkazy

* Oficiálna stránka

Kategória:Budovy v Bratislave
Kategória:Karlova Ves
Kategória:Nákupné centrá v Bratislave
Kategória:Architektúra z 2009
Max Ernst

**Max Ernst** (* 2. apríl 1891, Brühl, Nemecko -  † 1. apríl 1976, Paríž, Francúzsko) bol nemecký maliar, grafik a sochár, predstaviteľ dadaizmu, neskôr surrealista.

Začiatky jeho tvorby sú spojené s dadaizmom, napr. jeho prvé koláže a diela vytvorené technikou frotáž. V roku 1922 odišiel do Paríža a začal tvoriť surrealisticky. Využíval frotáž a gratáž. Po vypuknutí druhej svetovej vojny bol uväznený, podarilo sa mu ujsť a usídlil sa v USA, kde sa ďalej venoval umeniu, hlavne sochárstvu. V roku 1953 sa opäť vrátil do Paríža. V tomto období maľoval hlavne krajinky, vrátil sa aj ku koláži a frotáži.

Zomrel v Paríži, deň pred svojimi 85. narodeninami.

## Iné projekty

## Externé odkazy
* Oficiálna stránka múzea M. Ernsta v Brühle
* Životopis na artmuzeum.cz 
* Životopis a reprodukcia 59 obrazov 
* Životopis na dadaismus.wz.cz 
* Životopis a obrazy
* Max Ernst 
* Heslo Max Ernst na newworldencyclopedia.org

Kategória:Nemeckí maliari
Kategória:Nemeckí sochári
Kategória:Surrealistickí maliari
Kategória:Osobnosti pochované na Père-Lachaise
Kategória:Osobnosti na nemeckých poštových známkach
Kategória:Predstavitelia dadaizmu
Kategória:Dadaizmus
Kategória:Nemeckí grafici
Lesbos

náhľad|Poloha ostrova
thumb|Satelitná snímka ostrova Lesbos z roku 1995
**Lesbos** (po grécky Λέσβος – novogr. Lesvos, starogr. Lesbos; po turecky: *Midilli*) je grécky ostrov v severovýchodnej časti Egejského mora. Patrí medzi Východoegejské ostrovy.

Patrí do rovnomenného okresu (Lesbos (okres)). So svojou rozlohou  a dĺžkou pobrežia  je tretím najväčším ostrovom Grécka a ôsmy najväčší ostrov Stredomoria. Tretina z odhadovaných 180 000 obyvateľov žije v hlavnom meste Mytilíni, nachádzajúcom sa na juhovýchode ostrova. Ďalšie väčšie mestá ostrova sú napr. Kalloni, Plomari, Molyvos či Petra (Lesbos).

## Zaujímavosti
* Ostrov je známy ako pôsobisko starogréckej poetky Sapfó a z názvu ostrova je odvodené pomenovanie pre lesby. Vďaka tomu ostrov vyhľadávajú lesbické páry.
* Na ostrove sa narodil obávaný osmanský pirát gréckeho pôvodu Chajruddín Barbarossa.
* Na ostrove je skamenený prales, starý 20 miliónov rokov.
* Na ostrove je starý rímsky akvadukt a dedinka Eftalu, do ktorej sa ľudia chodia liečiť zo závažných chorôb pomocou miestnych liečivých vôd z prameňov.
* V meste Molyvos je hrad, z ktorého je výborný výhľad na tureckú základňu a Turecko
* Z mestečka Petra možno ísť pešo do mesta Anaxos po okraji mora.

## Iné projekty

## Externé odkazy
* Cestovná príručka o ostrove 
* O ostrove na Orbione

## Zdroj

Kategória:Ostrovy Grécka
Kategória:Ostrovy Egejského mora
Zoznam nákupných centier v Bratislave

right|thumb|Prvé moderné obchodné centrum Polus City Center
thumb|Aupark, kinosály Cinema City

Toto je **zoznam nákupných centier v [[Bratislava|Bratislave]]**.

## Poznámky


## Referencie


Kategória:Zoznamy nákupných centier
Nákupné centrá
Kategória:Nákupné centrá na Slovensku
Kastelorizo

náhľad|Poloha ostrova
thumb|Kastelorizo

**Kastelorizo** (gr. Καστελόριζο) alebo **Mejisti** (resp. v staroveku **Megisté**; gr. Μεγίστη), po taliansky *Castelrosso*, je grécky ostrov. Je to najvýchodnejšie územie Grécka, geograficky sa zvykne uvádzať už do Anatólie, leží iba niekoľko kilometrov od pobrežia južnej Anatólie, blízko tureckého mesta Kaş, kam často chodia miestni Gréci. 
Leží na polceste medzi Rodos a Antalyou alebo, vo vzťahu ku gréckym ostrovom, medzi Rodos a Cyprom. Na ostrove žije už iba 430 obyvateľov, keďže väčšina sa vysťahovala do Atén alebo do zahraničia. Je súčasťou nomu Dodekanéz. 

## Dejiny
Hoci je ostrov Kastelorizo veľmi malý, má veľmi bohatú históriu. Nepretržite je osídlený od neolitu. Asi v 12. storočí pred Kr. sa na ostrove usadili dórski Gréci, ktorí sem prišli z ostrova Rodos. V staroveku sa ostrov nazýval Megisté (Μεγίστη). Ostrov podliehal Rodosu, ale v 4. storočí sa pravdepodobne osamostatnil, lebo razil vlastné mince. Neskôr ovládli Megisté Rimania a od roku 395 bol súčasťou Byzantskej ríše.
V roku 1306 pripadol johanitom, ktorí ovládali aj Rodos. V tejto dobe zmenil meno na Kastelorizo, z talianskych slov *castello* (kaštieľ) a *rosso* (červený), teda Castellorosso, pogréčtene Kastelorizo. Od roku 1480 tu vládli Turci, ktorých však čoskoro vyhnali Benátčania. Turci sa ostrova znovu zmocnili až v roku 1659.

V 17. storočí obyvateľstvo Kasteloriza rapídne vzrástlo, preto sa mnoho obyvateľov vysťahovalo do pobrežných oblastí Anatólie, čím tu posilnili populáciu maloázijských Grékov. Obyvatelia Kasteloriza počas gréckej vojny za nezávislosť útočili svojimi loďami na turecké flotily, ku Grécku sa však pričlenili až roku 1947, keď získali nezávislosť od Talianov. Vtedy malo Kastelorizo asi 15 000 obyvateľov, ktorí sa počas storočia vysťahovali hlavne do Atén.

## Kultúra
Kastelorizo má bohatý folklór. Známy je bohato zdobený trblietavý ženský kroj. Obyvatelia sú veľmi pobožní a prísne dodržiavajú starobylé tradície, vychádzajúce ešte z byzantských a antických čias. Kastelorizo je známe aj svojimi ľudovými piesňami, najznámejšia z nich je určite pieseň *To kastro tis Aspropalias*.

Kategória:Ostrovy Grécka
Kategória:Ostrovy Stredozemného mora
Ženská dvojhra na Australian Open 2010

Serena Williamsová obhájila titul po výhre 6–4, 3–6, 6–2 proti šampiónke z roku 2004 nenasadenej Belgičanke Justine Heninovej vo finále.

## Nasadenie hráčok

## Pavúk

### Finálová fáza

### Horná polovica
#### 1. sekcia

#### 2. sekcia

#### 3. sekcia

#### 4. sekcia

### Dolná polovica
#### 5. sekcia

#### 6. sekcia

#### 7. sekcia

#### 8. sekcia

## Externé odkazy
* 

Kategória:Australian Open 2010
Podlhovastá debna

**Podlhovastá debna** () je hororová poviedka  Edgara Allana Poea o dvoch starých priateľoch a záhadnej debne, ktorú jeden z nich prepravuje z  Charlestonu ( Južná Karolína) do New Yorku.

Rozprávač sa má na poštovej lodi Independence, na ktorej kapitánom je pán Hardy, dopraviť do New Yorku. Na lodi bude okrem neho aj jeho starý priateľ, maliar, pán Wyatt. Deň odchodu je však odložený najskôr kvôli chorobe pani Wyattovej, potom vraj kvôli nepriaznivému počasiu. Rozprávač je zvedavý a jeho zvedavosť podnieti aj debna zvláštneho tvaru, ktorú si jeho priateľ berie so sebou na loď. Zaujíma sa o ňu o to viac, že každý si so sebou mohol vziať len to najnutnejšie a tiež sa mu zdá zvláštne, načo si jeho priateľ objednal o kajutu navyše. Zvedavý aj na novú ženu svojho priateľa, o ktorej Wyatt s nadšením rozprával. Teraz sa Wyatt však chová čudne a jeho žena nie je ani tak krásna, ako bola rozprávačom opísaná, a ani nepôsobí inteligentným dojmom. O to viac sa rozprávač zaujíma o truhlu, až nadobudne podozrenie že jeho priateľ si v nej preváža veľmi cenný obraz. Keď nevydrží a svoj tip Wyattovi prezradí, jeho priateľ sa len bláznivo a hystericky rozosmeje a chová sa čím ďalej divnejšie. Keď sa v noci strhne búrka, ktorá donúti cestujúcich nastúpiť do záchranných člnov, Wyatt sa silou mocou snaží debnu vziať na čln so sebou. Kapitán sa odmietne vrátiť na loď a tak tam Wyatt prepláva sám, pripúta sa k debne a s ňou sa tiež potopí. Rozprávač je správaním priateľa otrasený. Neskôr sa od kapitána dozvie, že truhla bola rakvou skutočnej ženy pána Wyatta, ktorá zomrela tesne pred odchodom a kapitán chcel pomôcť jej telo dopraviť k jej rodičom v New Yorku.

## Zdroj

Kategória:Hororové poviedky
Kategória:Diela Edgara Allana Poea
Nechtík lekársky

**Nechtík lekársky** () je druh jednoročnej až trvácej okrasnej a liečivej byliny rodu nechtík, z čeľade astrovité (*Asteraceae*). Jeho prirodzený areál zahŕňa mierne oblasti západného Stredomoria.

## Opis
Nechtík lekársky je jednoročná, niekedy dvojročná až trváca, na báze drevnatejúca bylina s kolovitým hlavným koreňom a početnými vláknitými bočnými koreňmi. Byľ je je priama alebo poliehavo vystúpavá, väčšinou v dolnej časti bohato rozkonárená, vysoká 30 až 50 (60) cm.

Prízemné a dolné byľové listy sú stopkaté. Čepeľ je obrátene kopijovitá až obrátene vajcovitá, celistvookrajová alebo plytko zúbkatá. Stredné a horné listy sú zmenšujúce, sediace s podlhovastou čepeľou, na báze uťatou a na vrchole končistou.

Kvety sú usporiadané v úboroch s priemerom 35 až 60 mm. Vonkajšie kvety v úbore sú jazykovité, dlhé do 30 mm (dvakrát dlhšie ako zákrov). Vnútorné kvety sú rúrkovité, dlhé len do 6 mm a z vonkajšej strany sú žliazkaté. Oba druhy kvetov sú oranžové alebo žlté. Piestik s malou guľovitou hlavou je dlhý do 5 mm. Zákrov je dvoj až viacradový, zákrovné listene sú chlpaté, dlhé do 12 mm.

Plodmi sú nažky, ktoré u vonkajších kvetov sú nekrídlaté, na povrchu hladké, u stredných a vnútorných kvetov sú krídlaté.

## Rozšírenie
Prirodzený areál rozšírenia nechtíka lekárskeho zahŕňa mierne oblasti západného Stredomoria. Na Slovensku sa len pestuje, pričom často prechodne splanieva.

## Ekológia
Nechtík lekársky vyžaduje slnečné stanovištia, toleruje suché, výživné, zásadité až neutrálne, piesočnaté i hlinité pôdy. Kvitne od júna do októbra (decembra).

## Význam a využitie
Nechtík lekársky sa na Slovensku bežne pestuje v záhradách ako okrasná letnička a liečivá rastlina.

Pre svoj klinický potenciál sa využíva v tradičnej liečbe. Drogou sú usušené úbory so zákrovom, ktoré obsahujú triterpénové alkoholy, triterpénsaponiny, kardinol, toreylom, flavonoidy, horčiny a polysacharidy. Používa sa ako antioxidativum, antiseptikum, adstringens, dermatikum, čajovina, homeopatikum a na prípravu liečivých mastí, pri kožných ochoreniach. V potravinárstve sa používa ako prirodzené, netoxické farbivo na prifarbovanie syrov, paštét a cukroviniek.

## Pestovanie
Nechtík lekársky sa vysieva priamo na záhon alebo sa udržuje samovýsevom aj niekoľko rokov. Semená klíčia po 1 až 2 týždňoch, nažky si zachovávajú klíčivosť 2 až 3 roky. Rastlina vyžaduje slnečné miesto a priestor, vyhovuje jej väčšina pôd, ale nie príliš premáčané.  Rozmnožuje sa semenami veľkými 5 až 10 mm. Možnosť výsevu je na jar i v lete. Kvitne od jari až do neskorej jesene. Zber kvetov je odporučený pri otváraní úborov, listy najlepšie mladé. Rastliny po odkvitnutí zrezané na asi  nad zemou, znovu vykvitnú..

## Referencie

## Iné projekty

Kategória:Flóra na Slovensku
Kategória:Najmenej ohrozené druhy
Kategória:Nepôvodné druhy rastlín
Kategória:Liečivé rastliny
lekársky
Kategória:Rastliny s oranžovými kvetmi
Kategória:Rastliny so žltými kvetmi
Deskriptor (výpočtová technika)

**Súborový deskriptor** je v informatike abstraktný kľúč, ktorý pre POSIXové (t. j. unixové) operačné systémy slúži pre prístup k súboru. V terminológii Microsoft Windows a štandardnej knižnici programovacieho jazyka C je preferovaný názov "file handle", hoci technicky ide o iný objekt (pozri nižšie).

V POSIXe je deskriptor celé číslo, ktoré v jazyku C zodpovedá údajovému typu *int*. V POSIXe existujú 3 štandardný deskriptory, ktoré má proces zvyčajne pri štarte otvorené (dedia sa po svojom rodičovi): *stdin*, *stdout* a *stderr*. Procesy bežiace na pozadí (tzv. démoni), tieto deskriptory zatvárajú, aby sa odpojili od terminálu a oznamujú správy o svojej činnosti zápisom do logu (zvyčajne textový súbor s daným formátom, v ktorom je každý záznam na samostatnom riadku).

## Zdroj

Kategória:Programovanie
Give It Up to Me

**„Give It Up To Me“** je pieseň kolumbijskej speváčky Shakiry a rappera Lil´ Wayna z albumu *[[She Wolf (album)|She Wolf]]*. Pieseň produkoval spevák Timbaland. Táto skladba sa pôvodne mala objaviť na jeho novom albume s názvom *[[Shock Value II]]* ale napokon sa ocitla na bonusovej verzii Shakirinho albumu *She Wolf*. Singel vyšiel 10.novembra 2009.

## Video
Video režírovala Sophie Mullerová. 20 sekundový náhľad videa sa na internete objavil 13. novembra. Dňa 16. novembra 2009 prostredníctvom Facebooku po krátkom interview Shakira uviedla svoje nové video. Shakira vo videu  tancuje so skupinkou žien. Taktiež sa objaví v šatách s Americkým motívom ako socha slobody. Video sa dostalo na 1. miesto rebríčka U.S. Billboard Yahoo Videos.

## Umiestnenie v hitparádach
Tento singel sa umiestnil v najprestížnejšej Americkej hitparáde hranosti - *[[Billboard Hot 100|U.S. Billboard Hot 100]]* na 29. mieste. V rebríčku U.S. Billboard Digital Songs na 19. mieste a v hitparáde U.S. Billboard Pop Songs na 23. mieste.

## Referencie
 

Kategória:Piesne Shakiry
Kategória:Piesne z 2009
Obchodné centrum Galéria (Lamač)

náhľad|Tesco Lamač

**Obchodné centrum Galéria** (skr. **OC Galéria**) je obchodné centrum v Bratislave na Lamačskej ceste.

Otvorené bolo pri hypermarkete Tesco Lamač 26. novembra 2008. Má predajnú plochu 5626 m2 a v čase otvorenia obsahovalo 37 prevádzok a 800 parkovacích miest.

## Dopravné spojenie

## Referencie

## Externé odkazy

* Domovská stránka 
* Článok o otvorení

Kategória:Nákupné centrá v Bratislave
Kategória:Architektúra z 2008
Obchodné centrum Galéria

**Obchodné centrum Galéria** môže byť:

* v Bratislave v Lamači, pozri Obchodné centrum Galéria (Lamač)
* v Bratislave v Petržalke, pozri Obchodné centrum Galéria (Petržalka)
* v Košiciach, pozri Obchodné centrum Galéria (Košice)
* v Nitre, pozri Obchodné centrum Galéria (Nitra)
Nokardióza

**Nokardióza** je infekčné, prevažne pľúcne ochorenie podobné aktinomykóze, ktoré sa môže prejaviť ako septikopyémia s rudimentárne granulomatóznou reakciou, najmä pri imunitných poruchách. Najčastejšie sú postihnuté mozog a koža. 

Kategória:Infekčné choroby
She Wolf

**She Wolf** môže byť:

*''She Wolf'' (album), album Shakiry z roku 2009
**"She Wolf" (pieseň Shakiry), prvý singel z albumu
*"She-Wolf", skladba skupiny Megadeth z albumu *[[Cryptic Writings]]*
**She-Wolf*, album Jessie Mae Hemphilla
**[[She-Wolf of London]]*, televízny seriál
**[[Ilsa, She Wolf of the SS]]*, nacistický film z roku 1974 vyrobený v USA
**[[She-Wolf of London (film)]]*, horor z roku 1946 v produkcii Universal Studios
Hyperpituitarizmus

**Hyperpituitarizmus** je označenie pre syndrómy spôsobených nadbytkom hormónov adenohypofýzy. Najčastejšie ide o čiastkové hyperpituitarizmy, ktorých podstatou je nadprodukcia jedného hormónu, menej často dvoch hormónov nádorom, najčastejšie adenómom, zriedkavejšie karcinómom.
She Wolf (album)

***She Wolf*** (v preklade *Vlčica*) je názov v poradí 11. a 3. anglicky spievaného albumu speváčky Shakiry. Album oficiálne vyšiel 12. októbra 2009 v Spojenom kráľovstve a 23. novembra 2009 v Spojených štátoch. Z albumu vyšla aj španielska verzia s názvom *Loba*, ktorá obsahuje rovnaké piesne v inom poradí.

## Zoznam skladieb
### She Wolf
# „She Wolf“ - 3:08
# „Did It Again“ - 3:12
# „Long Time“ - 2:56
# „Why Wait“ - 3:41
# „Good Stuff“ - 3:17
# „Men In This Town“ - 3:34
# „Gypsy“ - 3:18
# „Spy“ (feat. Wyclef Jean) - 3:27
# „Mon Amour“ - 4:05
# „Lo Hecho Está Hecho“ („Did It Again“ Spanish version) - 3:12
# „Añoz Luz“ („Why Wait“ Spanish version) - 3:41
# „Loba“ („She Wolf“ Spanish version) - 3:08

### Loba
Album *Loba* je identický s albumom *She Wolf*, len tri španielske verzie skladieb sa na tomto albume nachádzajú na začiatku.
# „Loba“ („She Wolf“ Spanish version) - 3:08
# „Lo Hecho Está Hecho“ („Did It Again“ Spanish version) - 3:12
# „Añoz Luz“ („Why Wait“ Spanish version) - 3:41
# „Long Time“ - 2:56
# „Good Stuff“ - 3:17 
# „Men In This Town“ - 3:34 
# „Gypsy“ - 3:18
# „Spy“ (feat. Wyclef Jean) - 3:27 
# „Mon Amour“ - 4:05
# „Did It Again“ - 3:12
# „Why Wait“ - 3:41
# „She Wolf“ - 3:08

### Americká digitálna verzia
# „She Wolf“ - 3:08 
# „Did It Again (Featuring Kid Cudi)“ - 3:47 
# „Long Time“ - 2:56 
# „Why Wait“ - 3:41  
# „Good Stuff“ - 3:17 
# „Men In This Town“ - 3:34   
# „Gypsy“ - 3:18  
# „Spy (Featuring Wyclef Jean)“ - 3:27  
# „Mon Amour“ - 4:05  
# „Loba“ - 3:09 
# „Lo Hecho Está Hecho“ - 3:12 
# „Años Luz“ - 3:41  
# „Give It Up To Me (Featuring Lil Wayne)“ - 3:03 

## Single
Prvý singel s názvom „She Wolf“ vyšiel 6. júla 2009. Skladba bola nahratá aj v španielskej verzií s názvom „Loba“. K skladbe bolo nahraté aj video , ktoré režíroval Jake Nava. Video vyšlo 30. júla 2009. Singel sa dostal na vrchol U.S. Billboard Latin Songs a v najprestížnejšej americkej hitparáde U.S. Billboard Hot 100 sa umiestnil na 11. mieste.

Druhý singel s názvom „Did It Again“ vyšiel 16. októbra 2009 vo všetkých častiach sveta okrem Ameriky. Singel má aj španielsku verziu s názvom „Lo Hecho Está Hecho“.

Tretí singel z albumu s názvom „Give It Up to Me“, ktorý naspievala Shakira spoločne so spevákom Lil´ Waynom vyšiel 10. novembra 2009 len pre Ameriku. Pieseň produkoval spevák Timbaland. Pôvodne sa mala objaviť na jeho novom albume s názvom *[[Shock Value II]]*, ale nakoniec sa ocitla len na špeciálnom vydaní albume *She Wolf* pre Ameriku.

Ďalší singel má vyjsť v Británii 5. apríla pod názvom „Gypsy“.

Tretí singel pre Ameriku má byť pieseň „Men In This Town“.

## Albumové hitparády
Album *She Wolf* sa dostal na vrchol argentínskej, írskej, mexickej a švajčiarskej albumovej hitparády. V  oficiálnej európskej albumovej hitparáde sa album umiestnil na 2. mieste. Na rovnakú pozíciu sa dostal aj v oficiálnej španielskej hitparáde. V oficiálnej britskej hitparáde UK Album Chart sa album dostal na 4. miesto a v americkej U.S. Billboard 200 sa dostal na 15. miesto.

## Referencie
 

Kategória:Albumy Shakiry
Kategória:Hudobné albumy z 2009
Hrušovská jaskyňa

**Hrušovská jaskyňa** je významná fluviokrasiová jaskyňa výverového typu. Drénuje východnú časť Silickej planiny v Slovenskom krase. Vchod je situovaný na úpätí krasovej stráne východnej časti Silickej planiny v katastrálnom území obce Hrušov v okrese Rožňava. Je súčasťou prírodnej rezervácie Hrušovská lesostep južne od výrazného krasového vrchu Hradisko (historický názov Vár-domb; )
 
Objavená bola výkopom v deluviálnom plášti svahu planiny v roku 1978 v mieste povodňového výveru približne +6 m nad úrovňou stáleho krasového prameňa Eveteš (z maďarčiny: Evetes) významným rožňavským jaskyniarom Róbertom Borošom (Mutyurom). S odstupom niekoľkých hodín ju vyššie menovaný zároveň prvý raz spriechodnil a sčasti preskúmal spolu s ďalším významným rožňavským jaskyniarom Tomášom Lázárom, ktorý na jaskyniarskej schôdzi v Rožňave, kam vzrušený Boroš hneď po objave dorazil, ako jediný z ostatných prítomných Mutyurovi uveril. 

V roku 1996 sa jaskyňa stala národnou prírodnou pamiatkou. V roku 1995 sa spolu s ďalšími pamiatkami stala súčasťou Svetového dedičstva UNESCO pod názvom jaskyne Slovenského krasu a Aggteleckého krasu.

Jaskyňa vznikla vo wettersteinských vápencoch silicika v troch úrovniach. Dĺžka známych chodieb vytvorených podzemným vodným tokom dosahuje podľa najnovších meraní (2017) 1118 m. Názvoslovie objavených priestorov: Dóm Fundovaných, Rožňavská chodba, Mokrá chodba, plazivka, Ave Mária, Dóm SSS a Dóm optimizmu. Niektoré jaskynné dómy dosahujú výšku až 15 m. V jaskyni bolo jaskyniarskou lezeckou technikou preskúmaných aj viacero komínov. Z jaskyne vyviera tok Eveteš. Cenná je unikátna výzdoba monokryštálov kalcitu, heliktity a výrastlice kalcitových kryštálov.

Bol zistený výskyt štyroch druhov zimujúcich netopierov, najmä podkovár veľký (*Rhinolophus ferrumequinum*), raritne podkovár južný (*Rhinolophus euryale*). Z bezstavovcov sa v jaskyni vyskytuje endemická forma jaskynného chrobáka *Duvalius bokori gellidus*, nachádzajúca sa len v Silickej planiny Slovenského krasu.

## Zdroj
*Hrušovská jaskyňa  - Správa slovenských jaskýň
* 

Kategória:Národné prírodné pamiatky v Košickom kraji
Kategória:Lokality Svetového dedičstva na Slovensku
Kategória:Jaskyne na Slovensku
Kategória:Chránené územia Národného parku Slovenský kras
Kategória:Silická planina
Kategória:Chránené územia v okrese Rožňava
Kategória:Hrušov (okres Rožňava)
Národný park Noel Kempff Mercado

**Národný park Noel Kempff Mercado** je chránené územie v Bolívii v departmente Santa Cruz na hraniciach s Brazíliou. Je súčasťou Svetového dedičstva UNESCO.

Územie patrí medzi biologicky najviac diverzné územia na svete s obrovským množstvom fauny a flóry. Chráni päť hlavných území, amazónsky dažďový prales, galériový les, zmiešaný tropický les, záplavovú savanu a step Cerrado.

## Iné projekty
.

Kategória:Národné parky v Bolívii
Kategória:Lokality Svetového dedičstva v Bolívii
Mobile Launcher Platform

[thumb|Mobile Launcher Platform-1 na vrchole pásového transportéra [Crawler-Transporter|crawler]]

**Mobile Launcher Platform** alebo **MLP** (doslova *Pojazdná odpaľovacia plošina*) je dvojposchodové zariadenie, ktoré používa NASA na prepravu a odpaľovanie veľkých viacstupňových kozmických rakiet.

Použitie plošiny MLP je súčasťou systému Integrate-Transfer-Launch (ITL), ktorý zahŕňa vertikálnu montáž, prepravu a štart rakiet. Tento koncept bol po prvýkrát implementovaný v 60. rokoch 20. storočia pre raketu Titan III amerických vzdušných síl a neskôr ho NASA použila pre mohutnú raketu Saturn V, raketoplán Space Shuttle a ťažký nosič Space Launch System, pričom podobné systémy používajú ULA, ISRO a JAXA pre niektoré zo svojich väčších rakiet.

Alternatívy k postupu ITL zahŕňajú horizontálnu montáž a transport na štartovaciu rampu, ktoré používa Roskosmos, United Launch Alliance pre rakety Delta IV a spoločnosť SpaceX pre nosiče Falcon 9, a vertikálnu montáž na štartovacej rampe, ktorá sa používa pre menšie nosné rakety, typu Saturn I a SpaceX Starship.

## História
MLP bola vyvinutá ako súčasť systému vertikálnej montáže a prepravy kozmických lodí, ktorý NASA umožňoval prípravu týchto plavidiel v štartovej pozícii, čím odpadla nutnosť zdvíhania alebo prenášania horizontálne zostavovaných rakiet na odpaľovaciu plošinu (metóda, ktorú si zvolili pre svoj vesmírny program Rusi). 

NASA pôvodne postavila tri pojazdné odpaľovacie plošiny, ktoré mali v 60. a 70. rokoch minulého storočia slúžiť na prepravu a odpaľovanie rakiet Saturn V vypúšťaných počas programu Apollo. Každá plošina mala pôvodne jediný výfukový prieduch pre motory Saturnu V, 120-metrovú odpaľovaciu vežu s niekoľkými ramenami, ktorá umožňovala, aby sa na raketu mohli ľahko dostať technici i astronauti. Tesne pred štartom sa ramená od Saturnu odpojili. Pohyb MLP zaisťovalo pásové vozidlo Crawler-Transporter postavené v závode Marion Power Shovel v štáte Ohio. 

Pre Skylab a program Apollo-Sojuz bola použitá menšia raketa Saturn IB, preto musela byť MLP č. 1 upravená, aby z nej mohol Saturn IB štartovať a použiť existujúcu odpaľovaciu vežu a jej ramená. 
 

## Technické údaje
* Dvojposchodová oceľová konštrukcia 
* Výška: 7,6 m 
* Dĺžka: 49 m 
* Šírka: 41 m 
* Hmotnosť: 
** Prázdna: 4190 t 
** Bez paliva: 5450 t 
** S natankovaným palivom: 6220 t

## Iné projekty

## Externé odkazy
*  NASA factsheet on the MLP 
*  Kennedy Space Center page on the MLP 

## Zdroj

Kategória:NASA
Kategória:Program Apollo
Kategória:Program Skylab
Kategória:Apollo-Sojuz
Kategória:Program Space Shuttle
Ankaragücü

**Ankaragücü** je turecký futbalový klub so sídlom v Ankare. V súčasnosti hráva v najvyššej tureckej futbalovej lige - Süper Lig. V preklade slovo Ankaragücü znamená *Ankarská sila*. Tím vyhral tureckú ligu v roku 1949 a turecký pohár dvakrát v rokoch 1972 a 1981. Slovenskí futbalisti v Ankaragücü:
Róbert Vittek,
Stanislav Šesták,
Marek Sapara a Štefan Senecký.

## Zdroj


Kategória:Turecké futbalové kluby
Národný park Sarek

**Národný park Sarek** je chránené územie na severe Švédska v Laponsku. Hraničí s národnými parkmi Stora Sjöfallet a Padjelanta. Patrí medzi najstaršie národné parky v Európe.

V parku sa nachádza veľké množstvo vrcholov nad hranicou , medzi ktorými sa nachádza aj druhý najvyšší vrchol vo Švédsku Sarektjåkkå (). Okrem početných vrcholov sa v parku nachádza viac ako 100 ľadovcov. Stredom územia je údolie Rapadalen s riekou Rapaätno.

## Flóra
V náročných podmienkach parku rastie málo druhov rastlín. Nad hranicou lesa sa najčastejšie vyskytujú:

* arábka alpínska (*Arabis alpina*)
* bartsia alpínska (*Bartsia alpina*)
* dryádka osemlupienková (*Dryas octopetala*)
* fialka dvojkvetá (*Viola biflora*)
* hadovník živorodý (*Bistorta vivipara*)
* horec snežný (*Gentiana nivalis*)
* iskerník ľadovcový (*Beckwithia glacialis*)
* kozinec (*Astragalus*)
* lomikameň ovisnutý (*Saxifraga cernua*)
* lomikameň protistojnolistý (*Saxifraga oppositifolia*)
* nátržník (*Potentilla*)
* nezábudka (*Myosotis*)
* pakost lesný (*Geranium sylvaticum*)
* púpava (*Taraxacum*)
* rozchodnica ružová (*Rhodiola rosea*)
* silenka bezbyľová (*Silene acaulis*)
* silenka červená (*Silene dioica*)
* veronika alpínska (*Veronica alpina*)
* žltohlav (*Trollius*)

V zalesnených oblastiach sa nachádzajú:

* angelika (*Angelica*)
* *[[Betula cordifolia]]*
* čremcha obyčajná (*Prunus padus*)
* jarabina vtáčia (*Sorbus aucuparia*)
* mliečivec alpínsky (*Cicerbita alpina*)
* prilbica žltá (*Aconitum lycoctonum*)
* silenka červená (*Silene dioica*)
* viacero druhov vŕby
* žltohlav (*Trollius*)

## Galéria

Súbor:Sarek Skierffe Laitaure Rapadalen.jpg|Pohľad z brehu jazera Laitaure
Súbor:Sarek Skierffe Rapadelta.jpg|Pohľad z vrchu Skierffe na údolie Rapadalen
Súbor:Piellorieppe-2-25.jpg|Masív Piellorieppe


## Iné projekty

## Zdroj
*Sarek National Park 
* 

Kategória:Národné parky vo Švédsku
Kategória:Vzniklo v 1909
Nefróza

**Nefróza** (lat. *nephrosis*) môže byť:
*akékoľvek ochorenie obličiek
*akékoľvek nezápalové (príp. nezápalové a nenádorové) ochorenie obličiek
*ochorenie obličiek s prevahou degeneratívnych zmien v jej tubuloch (toto použitie pochádza z čias, keď sa myslelo, že proteinuria – hlavný znak nefrotického syndrómu – je spôsobená poruchou renálnych tubulov)
*starší názov resp. synonymum pre nefrotický syndróm
Malomocenstvo

náhľad|Tvár 24-ročného muža postihnutého leprou.
**Malomocenstvo** alebo **lepra** alebo **Hansenova choroba** je infekčná choroba, ktorú vyvoláva *[[Mycobacterium leprae]]* - baktéria príbuzná pôvodcovi tuberkulózy. Baktérie spôsobujú chronickú infekciu. Napadajú periférne nervy, horné dýchacie cesty a chladnejšie oblasti tela, hlavne kožu a sliznice.

## Rozdelenie

* malígna (zhubná) lepromatózna forma
* benígna (nezhubná) turberkuloidná forma

## Iné projekty

Kategória:Infekčné choroby
Maximilián Kolbe

Svätý **Maximilián Kolbe** (, občianskym  menom **Rajmund Kolbe**;* 7. január 1894, Zduńska Wola – † 14. august 1941, koncentračný tábor Auschwitz-Birkenau) bol poľský rímskokatolícky kňaz, františkán-minorita.

V roku 1941 bol zatknutý a uväznený gestapom. Skončil v koncentračnom tábore Auschwitz-Birkenau, kde aj zomrel v hladovej komore, keď ponúkol svoj život za život otca rodiny Franciszeka Gajowniczeka, jedného z desiatich väzňov, ktorí boli odsúdení k smrti hladom za to, že predtým z tábora utiekol iný väzeň.

Kanonizoval ho pápež Ján Pavol II. v roku 1982.

## Film a televízia
* Život za život - Maxmilián Kolbe (*Życie za życie - Maksymilian Kolbe*) 1991 - film poľského režiséra Krzysztofa Zanussiho

## Iné projekty

Kategória:Poľskí rímskokatolícki kňazi
Kategória:Poľskí katolícki svätci
Kategória:Väzni koncentračného tábora Auschwitz-Birkenau
Kategória:Mariológovia
Kategória:Protestantskí svätci
Kategória:Kanonizovaní Jánom Pavlom II.
Kategória:Blahorečení Pavlom VI.
Kategória:Osobnosti na nemeckých poštových známkach
Kategória:Popravení smrtiacou injekciou
Kategória:Katolícki svätci majúci sviatok 14. augusta
Kategória:Rádioamatéri
Pyelonefritída

**Pyelonefritída** (lat. *pyelonephritis*) alebo **zápal obličkovej panvičky a obličky** је druh tubulointersticiálnej nefritídy, ktorý vyvoláva bakteriálna infekcia. 

Kategória:Urológia
Kategória:Nefrológia
Šmajda (priezvisko)

**Šmajda** je slovenské priezvisko. Najčastejšie je na východnom Slovensku, najviac vo Svidníku, Bukovciach (okres Stropkov) a Stropkove.

## Známi nositelia
Pozri v článku Šmajda.

Kategória:Slovenské priezviská
Kategória:Priezviská na Slovensku
Kategória:Priezviská v Česku
Ženy a deti prvé

náhľad|250px|Pasažieri ''Titanicu'' po potopení parníka v záchrannom člne

**„Ženy a deti prvé“** alebo **„Najprv ženy a deti“** je pravidlo, ktoré znamená, že životy žien a detí sa zachraňujú ako prvé, ak je život skupiny ľudí v ohrození. Tento výrok je najviac spojený s potopením Titanicu v roku 1912.

## História

Hoci toto pravidlo nikdy nebolo súčasťou medzinárodného námorného práva, bolo spopularizované jeho použitím na parníku Titanic, kedy v dôsledku tejto praxe prežilo 74 % žien a 52 % detí ale len 20 % mužov.

Bohužiaľ, niektorí dôstojníci na Titanicu tento pokyn nesprávne pochopili a zabránili mužom v nalodení do záchranných člnov. Predpokladalo sa totiž, že ženy a deti, ktoré sa nalodia ako prvé zaberú všetok zostávajúci voľný priestor, čo nebola pravda a v záchranných člnoch ostalo veľa voľného miesta.

## Externé odkazy
* Titanic - Women and Children first ]

## Zdroj

Kategória:Katastrofy
Norman Rockwell

**Norman Rockwell** (* 3. február 1894, New York, New York, USA – † 8. november 1978, Stockbridge, Massachusetts) bol americký maliar a ilustrátor.

Jeho diela sa tešia veľkej popularite najmä v USA, kde sa preslávil tvorbou titulných ilustrácií z každodenného života, ktoré maľoval pre magazín The Saturday Evening Post viac ako 40 rokov. Medzi jeho najznámejšie práce patrí séria *Willie Gillis*, *Rosie the Riveter*, *Saying Grace* (1951) a séria *The Four Freedoms*.

## Diela
* *Scout at Ship's WheelSkaut (Skaut na lodných kolesách)* (1913) - prvá publikovaná ilustrácia titulky magazínu
* *Santa and Scouts in Snow (Santa a skauti v snehu)* (1913)
* *Boy and Baby Carriage (Chlapec a detský kočík)* (1916) 
* *Circus Barker and Strongman (Cirkusový vyvolávač a silák)* (1916) 
* *Gramps at the Plate (Dedko na méte)* (1916) 
* *Redhead Loves Hatty Perkins (Ryšavý chlapec miluje Hatty Perkinsovú)* (1916) 
* *People in a Theatre Balcony (Ľudia na divadelnom balkóne)* (1916) 
* *Tain't You* (1917)
* *Cousin Reginald Goes to the Country (Bratranec Reginald ide do krajiny)* (1917)
* *Santa and Expense Book (Santa a kniha výdajov)* (1920) 
* *Mother Tucking Children into Bed (Matka ukladá deti do postele)* (1921)
* *No Swimming (Neplávať)* (1921) 
* *Santa with Elves (Santa selfami)* (1922) 
* *Doctor and Doll (Doktor a bábika)* (1929)
* *The Four Freedoms (Štyri slobody)* (1943) 
** *Freedom of Speech (Sloboda prejavu)* (1943) 
** *Freedom to Worship (Sloboda vyznania)* (1943) 
** *Freedom from Want* (1943) 
** *Freedom from Fear* (1943) 
* *Rosie the Riveter* (1943)
* *Going and Coming* (1947)
* *Bottom of the Sixth* (1949) 
* *Saying Grace (Hovoriaca Grace)* (1951)
* *The Young Lady with the Shiner (Mladá dáma s monoklom)* (1953)
* *Girl at Mirror (Dievča v zrkadle)* (1954)
* *Breaking Home Ties (Rozbité domáce vzťahy)* (1954)
* *The Marriage License* (1955)
* *The Scoutmaster (Skautský vedúci)* (1956)
* *The Runaway (Útek)* (1958)
* *Triple Self-Portrait* (1960) 
* *Golden Rule* (1961)
* *The Problem We All Live With* (1964) 
* *Southern Justice (Murder in Mississippi) (Južná spravodlivosť (Vražda v Mississippi))* (1965)
* *New Kids in the Neighborhood (Nové deti v susedstve)* (1967)
* *The Rookie (Nováčik)*
* *Spirit of 76* (1976)
* *Russian Schoolroom (Ruská trieda)* 

## Galéria

File:Norman Rockwell - Boy with Baby Carriage - Google Art Project.jpg|Chlapec s kočíkom, prvá obálka pre *Post*, 1916
File:Gramps at the Plate Rockwell Print.jpg|Starý otec na pálke, obálka *Saturday Evening Post*, 1916
File:1921-01-29-The-Literary-Digest-Norman-Rockwell-cover-Mother-Tucking-Children-400-Digimarc.jpg|Mamička ukladá deti, obálka *The Literary Digest*, 1921
File:Norman Rockwell - Vacation's Over (Girl Returning from Summer Trip ) - Google Art Project.jpg|A je po prázdninách, 1921


## Iné projekty

## Referencie

## Externé odkazy
* Galéria obrazov Normana Rockwella 

## Zdroj
* 

Kategória:Maliari USA
Kategória:Osobnosti z New Yorku
Bambucký olej

**Bambucký olej** () je olej, ktorý sa získava z jadier orechov stromu maslovníka afrického (*Butyrospermum parkii*). Obsahuje vysoký podiel vzácnych rastlinných sterolov, nenasýtených mastných kyselín, kyselinu škoricovú, liečivé vosky a vitamíny. Používa sa v kozmetike na hydratáciu a ochranu vlasov a pokožky.

Kategória:Liečivé oleje
Kategória:Kozmetika
Grigorij Alexandrovič Margulis

**Grigorij Alexandrovič Margulis** (; * 24. február 1946, Moskva, Rusko, vtedy Ruská SSR, ZSSR) je ruský matematik. Je známy predovšetkým vďaka práci v oblasti Lieových grúp a ako priekopník využitia metód ergodickej teórie v diofantickej aproximácii. Zaoberal sa tiež teóriou grafov. Je nositeľom Fieldsovej medaily (1978) a Wolfovej ceny za matematiku (2005).

## Iné projekty

Kategória:Nositelia Fieldsovej medaily
Kategória:Nositelia Wolfovej ceny za matematiku
Kategória:Ruskí matematici
Kategória:Ruské osobnosti židovského pôvodu
Kategória:Matematici židovského pôvodu
Kategória:Osobnosti z Moskvy
Fugas

náhľad|Americký vojak s nemeckou zápalnou mínou, zrejme Abwehrflammenwerfer 42
**Fugas** (, z lat. *focus* oheň) je druh obvykle improvizovanej alebo provizórnej ženijnej munície. Svojím určením a použitím sa radí medzi ženijné míny. Sú vyrábané spravidla v poľných podmienkach vojenskými jednotkami z práve dostupných materiálov – delostreleckých granátov, leteckých bômb, rôznych mín a ženijného náloživa. Existujú aj fugasy vyrábané priemyslovo. Fugas môže byť výbušný alebo zápalný.

V súčasnosti pojem výbušný *fugas* obvykle splýva s pojmom improvizované výbušné zariadenie, s tým rozdielom, že kým fugas je vyrábaný regulárnymi vojenskými jednotkami, improvizované výbušné zariadenie je vyrábané obvykle neregulérnymi jednotkami hnutia odporu alebo teroristami.

Zápalné fugasy sú obvykle tvorené nádobou s horľavinou a menšou náložou výbušnín určenou na rozhodenie a zapálenie horľaviny. 
V období pred druhou svetovou vojnou boli v ZSSR na posilnenie obrany stálych a poľných opevnení používané aj priemyselne vyrábané "ohňometné" či "plameňometné" zápalné fugasy, ktoré boli tvorené nádobou s horľavinou, smerovým vývodom a pyrotechnickou výmetnou náplňou iniciovanou mínovou rozbuškou alebo riadené diaľkovo, elektrickou iskrou. Bol to vlastne jednoduchý plameňomet na jedno použitie.

V období po druhej svetovej vojne sa používali napalmové míny, ktoré je možné tiež zaradiť k priemyslovo vyrábaným zápalným fugasom.

V dávnejšej minulosti bol výraz „fugas“ používaný aj pre označenie podzemných náloží, používaných pri obliehaní opevnených miest a pevností na ničenie hradieb. V tomto význame splýva s pojmom „mína“.

## Referencie

## Iné projekty

Kategória:Zápalné zbrane
Kategória:Míny
Protipríklad

**Protipríklad** alebo **kontrapríklad** je výnimka z navrhnutého všeobecného pravidla. Ak výrok priraďuje určitú vlastnosť všetkým prvkom množiny, nájdenie len jedného prvku patriaceho do tejto množiny, ktorý túto vlastnosť nemá, je protipríkladom voči pravidlu. Inak vyjadrené, protipríklad je falzifikáciou všeobecných súdov.

Ako príklad môžeme použiť Platónov dialóg Gorgias, v ktorom sa Kalikles snaží určiť, čo to znamená hovoriť, že niektorí ľudia sú lepší ako druhí. Návrh, podľa ktorého silnejší sú lepší, Sokrates odmieta s tým, že spodina je počtom silnejšia ako trieda aristokratov, avšak charakter aristokratov je lepší ako charakter spodiny. Sokrates týmto našiel protipríklad voči navrhnutej definícii. Kalikles by mohol napadnúť Sokratov protipríklad napríklad tým, že by tvrdil, že charakter spodiny je v skutočnosti lepší ako charakter aristokratov. Ak však prijme Sokratov protipríklad, je nútený svoju definíciu buď vziať späť alebo ju pozmeniť tak, že Sokratov protipríklad už nemožno použiť. Podľa dialógu, Kalikles svoju definíciu pozmenil (lepší je múdrejší).

## Zdroj
* 

Kategória:Logika
Spišský hradný vrch

**Spišský hradný vrch** () je travertínova kopa a národná prírodná pamiatka, na ktorej sa nachádza národná kultúrna pamiatka Spišský hrad. Patrí do katastrálneho územia obce Žehra a patrí pod správu NP Slovenský raj.

Za národnú prírodnú pamiatku bola kopa vyhlásená v roku 1990 a v roku 1996 upravená. Výmera chráneného územia je . Má archeologickú hodnotu a svojím pôvodom sa odlišuje od ostatných travertínových kôp v Hornádskej kotline.

## Zdroj
* 

## Pozri aj
*Spišský hrad

## Iné projekty

Kategória:Národné prírodné pamiatky v Košickom kraji
Kategória:Chránené územia v okrese Spišská Nová Ves
Kategória:Hradné vrchy na Slovensku
Exspirácia

**Exspirácia** (nesprávne *expirácia*; z lat. *exspirare* = vydychovať, duť von) môže byť:
*v lekárstve: výdych, vydychovanie
* skrátene: exspiračná lehota
* vo financiách: vypršanie (platnosti)
Infernum

**Infernum** ja poľská black metalová skupina, založená v roku 1992 v Wroclaw.

## Členovia skupiny
### Súčasní členovia
* " Exterminus" – gitara, syntetizátor
* " Wolf " aka "Bael V.B" – basová gitara také (Baphomets Throne)
* " Tom Balrog" – bicie (1992 – 1994) ex (Oppressor) príhodna meno (Baphomets Throne)

### Bývalí členovia
* Grzegorz Jurgielewicz "Anextiomarus" – komponista, vocal, gitara *(1992 – 2004)* (Graveland)
* "Rob Darken" – syntetizátor (zasedání) (1993 – 1996)
* "Capricornus" – bicie (1994 – 1996)
* "Charon" – bicie (2002 – 2009)
* "Necromanticus" – gitara (2002 – 2009)

## Diskografia
* (1993) *The Dawn Will Never Come (Demo)*
* (1993) *Damned Majesty (Demo)* Witching Hour Production
* (1994) *Taur - Nu - Fuin (CD Astral Wings Records)*
* (1995) *When The Light Has Died * (nedokončiťny hmota)
* (2006) *The Curse (CD [[Sound Riot Records]])*

## Externé odkazy
* Oficiálna stránka
* Infernum Myspace

Kategória:Poľské heavymetalové hudobné skupiny
Kategória:Blackmetalové hudobné skupiny
Pápež Lev X. s kardinálmi Giuliom de’ Medici a Luigim de’ Rossi

**Pápež Lev X. s kardinálmi Giuliom de' Medici a Luigim de' Rossi** () je názov obrazu namaľovaného talianskym renesančným umelcom Raffaelom Santim.

Dielo, radiace sa k skupinovým portrétom, predstavuje prvého mediciovského pápeža Leva X. so svojimi synovcami a kardinálmi - Giuliom (1478 - 1534, kardinálom od r. 1513, neskorším pápežom Klementom VII., vľavo) a Luigim de' Rossi (1474 - 1519, kardinálom od r. 1517, vpravo). Obraz patrí k Raffaelovým vrcholným dielam; vznikol v roku 1518, dva roky pred maliarovou smrťou.

Dokonalá kompozícia obrazu je odzrkadlením veľkosti umelca, ktorý sa tu prejavuje i ako architekt (architektúra budovy naznačená v pozadí). 

U diváka vyvolá obraz prvý dojem svojou „symfóniou“ červenej a bielej farby: tmavočervené oblečenie pápeža, jasnočervený zamatový obrus na stole, červený poťah kresla, červené odevy kardinálov, červené záložky otvoreného manuskriptu pred pápežom kontrastujú s, v nepomerne menšej miere, bielou: spodná časť pápežovho odevu (alba), vyčnievajúci biely rukáv kardinála de' Rossiho a biele stránky v knihe.

Z diela cítiť jeho monumentálnosť a dôstojnosť. Tri postavy predstavujú kompaktnú skupinu, ktorá úplne vypĺňa priestor obrazu. Rodinné väzby medzi portrétovanými osobami dokazuje Luigiho familiárne gesto, kedy rukami uchopil pápežovo kreslo. Napriek tomu je jasné, že každá z postáv je individualitou, čo dosvedčujú rôzne smerujúce pohľady každého z mužov.

Raffael na tomto diele dokazuje svoju umeleckú vyzrelosť o.&nbsp;i. zmyslom pre zdôraznenie detailu - verne zachytené záhyby látky, lupa v ruke krátkozrakého pápeža, precízne naznačené strany v knihe či ornamentami bohato zdobený strieborný zvonček.

## Zdroj

* E. Michelettiová, *Najkrajšie múzeá sveta - Florencia*, TRIO Publishing, Bratislava, 1996, ISBN 80-967324-2-0
* A. Guber, *Galereja Uffizi - Florencija*, Sovetskij chudožnik, Moskva, 1968

Kategória:Raffael
Kategória:Renesančné výtvarné umenie
Kategória:Galleria degli Uffizi
Kategória:Portréty